Lingua Troiana
Lingua Troiana est lingua nobis ignota qua utebantur Troiani tempore belli Troianorum saeculo duodecimo a.C.n.

Quaestio Homerica 
Nunc constat Homerum non mentitum esse et res vere historicas, ut tunc temporis narrabantur, narravisse carminibus. Hoc tempore enim ad res serias et scientificas, astronomicas, cosmographicas scribendas non prosaice sed carminibus utebantur scriptores.

Ita urbs Troia VIIa, deleta incendio et demonstrans multa signa stragis, ab archaeologis magis magisque habetur ut vera Troia Homerica. Haec urbs in archivo regum Hittitarum nota est nomine Vilusa (Wilion, cum digammate in Homero).

Theoria Luvitica de origine linguae Troianae 
Secundum indagationes Jaan Puhvel, scriptoris Finnici, lingua qua Troiani utebantur erat lingua familiae Indoeuropaeae cui nomen lingua Luvitica. Etiam nomina personarum originem Luviticam demonstrant: e g. Priam e Pariia-muva originem trahere videtur quod significat "Per multum validus". Idem de nominibus quae clara sunt ut Alaksandru, Aeneas, etc.

Anno 1995 sigillum ex archivo urbis saeculi tertii decimi a.C.n. inventum est in ruderibus Troiae quod inscriptionem habebat quam in Luvitica lingua putatur scriptam esse.

Notae

Bibliographia 
 Mary R. Bachvarova, From Hittite to Homer: the Anatolian background of ancient Greek epic (Cantabrigiae: Cambridge University Press, 2016) pp. 361-366 
 Hilary Mackie, Talking Trojan: speech and community in the Iliad. Novi Eboraci: Rowman & Littlefield, 1996
 Jaan Puhvel, Homer and Hittite. Pons Aeni: Universität Innsbruck Institut für Sprachwissenschaft, 1991
 Shawn A. Ross, "Barbarophonos: Language and Panhellenism in the Iliad" in Classical Philology 100 (2005), pp. 299–316.
 Calvert Watkins, "The language of the Trojans" in M. J. Mellink, ed., Troy and the Trojan War: a symposium held at Bryn Mawr College, October 1984 (Bryn Mawr, 1986) pp. 45-62 Textus
 Fred Woudhuizen, "The language of the Trojans" in Valérie Faranton, Michel Mazoyer, edd., Homère et l'Anatolie 3 (Lutetiae, 2017) pp. 127-140

Linguae Turciae
Ilium
Linguae exstinctae